OpenLLM-France/wikimedia huggingface dataset:
# Petra (sèrie de televisió)

Petra és una sèrie de televisió policíaca italiana de vuit episodis, que es va estrenar el 14 de setembre de 2020 a Sky Italia. Està basada en quatre novel·les policials de l'escriptora espanyola Alicia Giménez Bartlett, amb el personatge Petra Delicado. La sèrie de televisió va ser dirigida per Maria Sole Tognazzi. La protagonista principal (Paola Cortellesi) és una inspectora de la policia de Gènova, que treballava originàriament com a arxivera. Està acompanyada per l'inspector adjunt Antonio Monte (Andrea Pennacchi). S'ha doblat al valencià per a À Punt, que va estrenar-la l'1 d'octubre de 2023.
La sèrie es va emetre a Alemanya amb el títol de Mord in Genua – Ein Fall für Petra Delicato a partir del 6 de desembre de 2020, a Austràlia mitjançant la plataforma en línia del canal SBS i als Estats Units a MHz Choice des de novembre de 2022.

## Llista d'episodis
### Primera temporada (2020)

| Núm. total | Núm. de la temporada | Títol | Data d'estrena original | Data d'emissió al País Valencià (À Punt) |
| 1 | 1 | "Capítol 1" | 14 de setembre de 2020 (2020-09-14) | 1 d'octubre de 2023 (2023-10-01) |
| 2 | 2 | "Capítol 2" | 21 de setembre de 2020 (2020-09-21) | 8 d'octubre de 2023 (2023-10-08) |
| 3 | 3 | "Capítol 3" | 28 de setembre de 2020 (2020-09-28) | 15 d'octubre de 2023 (2023-10-15) |
| 4 | 4 | "Capítol 4" | 5 d'octubre de 2020 (2020-10-05) | 22 d'octubre de 2023 (2023-10-22) |

### Segona temporada (2022)

| Núm. total | Núm. de la temporada | Títol | Data d'estrena original |
| 5 | 1 | "Serpenti nel paradiso" | 16 de setembre de 2022 (2022-09-16) |
| 6 | 2 | "Un bastimento carico di riso" | 23 de setembre de 2022 (2022-09-23) |
| 7 | 3 | "Carnevale diabolico" | 30 de setembre de 2022 (2022-09-30) |
| 8 | 4 | "Nido vuoto" | 7 d'octubre de 2022 (2022-10-07) |

## Referències

* ↑ Turnaturi, Gabriella (en italià) Roma Noir. Luoghi e Nonluoghi Nel Romanzo Nero Contemporaneo. Mediterraneo: Rappresentazioni in Nero. Elisabetta Mondello [Rome].
* ↑ Bruzzone, Alberto. «Arriva 'petra': la serie tv girata a Genova e sulle riviere debutta su Sky, a partire dal 14 settembre» (en italià).
* 1 2 Vivarelli, Nick. «Italy's Cattleya Producing Female Detective Series Petra for Sky». Variety, March 7, 2019. [Consulta: August 29, 2021].
* ↑ «Petra». À Punt. [Consulta: 21 octubre 2023].
* ↑ «Mord in Genua (2020)» (en alemany). HD Stream » StreamKiste.tv. [Consulta: August 29, 2021].
* ↑ «Petra». SBS OnDemand. Arxivat de l'original el d’agost 29, 2021. [Consulta: August 29, 2021].
* ↑ «Petra». mhzchoice.com. [Consulta: November 12, 2022].

## Enllaços externs

* Petra a À Punt
# La bala blava

La bala blava és una famosa fotografia de la Terra presa el 7 de desembre del 1972 per la tripulació de la nau espacial Apollo 17 a una distància d'uns 28.968 quilòmetres. Oficialment la fotografia es designa pel codi de la NASA AS17-148-22727, però es coneix pel sobrenom "La bala blava" degut al fet que els astronautes de l'Apollo al moment de retratar la Terra la veien de la mida d'una bala de jugar.
Aquesta fotografia és una de les poques on apareix la Terra completament il·luminada, ja que la nau estava situada entre el Sol i la terra al moment de fer-la, de tal manera que darrere seu quedava el Sol. És l'única fotografia on s'hi veu tota la Terra feta mai per un ésser humà i, de fet, els tres tripulants de la missió són les úniques persones de la història de la humanitat que han vist la Terra plena. No només no estava previst que la missió fes aquesta fotografia, sinó que la quantitat de fotografies que podien fer-se en les missions Apollo era molt limitada i les fotos estaven estrictament planificades a l'agenda i reservades per altres finalitats. No obstant, un membre de la tripulació (mai s'ha pogut aclarir qui) va prendre quatre fotografies per la finestra poc més de cinc hores després de l'enlairament. Aquesta acció no fou comunicada a l'estació de control i no va ser descoberta fins que el tècnic de fotografia Dick Underwood, encarregat de revelar les fotografies de la missió a l'edifici 8 del Centre Espacial Lyndon B. Johnson, va veure-les.

## Autoria

L'autoria de la fotografia segueix sent un misteri avui en dia. Ronald E. Evans morí en 1990 sense renunciar a l'autoria de la foto i tant Cernan com Schmitt asseguren ser-ne el veritable autor i es mostren indignats pel fet que l'altre en reclami l'autoria. Oficialment, la NASA assigna l'autoria de les fotografies preses en totes les seves missions a la tripulació en conjunt.

## Referències

* ↑ Paolo 13 30th Anniversary: Antarctica Arxivat 2013-12-24 a Wayback Machine. a nasa.gov
* 1 2 Reinert, Al. «The Blue Marble Shot: Our First Complete Photograph of Earth» (en anglès). The Atlantic, 12-04-2011. [Consulta: 7 desembre 2018].

## Enllaços externs

* Blue Marble Arxivat 2004-12-04 a Wayback Machine., a la web de la NASA (2002) (anglès)
* Història de La bala blava Arxivat 2008-09-16 a Wayback Machine., a la web de la NASA (anglès)
# Mas de Sant Llàtzer

El mas de Sant Llàtzer està situat als afores de la vila de Peralada, vers el sud-oest, a la vora de la carretera de Vilanova de la Muga i Castelló d'Empúries. Una de les dependències auxiliars d'aquest mas aprofita l'estructura d'una antiga església preromànica. Segons els historiadors el primer convent del Carme es trobava extramurs de la població i molt a prop d'aquest mas de Sant Llàtzer. No fou fins a finals del segle xiii que els frares carmelites fundaren el convent que es conserva en l'actualitat, dins la vila.
Les restes de l'església de Sant Llàtzer són molt anteriors a la fundació carmelitana. Hom creu que es podria tractar d'un monestir visigòtic. Actualment l'edifici serveix de magatzem del mas que té al costat. És una construcció preromànica (s. VIII-IX), segurament d'una sola nau i absis traperial. Alguns murs conserven «opus spicatum» ben marcat.

## Referències

* ↑ Homs, Joan Badia i «L’església pre-romànica del mas de Sant Llàtzer de Peralada». Butlletí de l'Associació Arqueològica de Girona, 1979, pàg. 27–29. ISSN: 2385-4421.
# Pericoma denticulatistylata

Pericoma denticulatistylata és una espècie d'insecte dípter pertanyent a la família dels psicòdids que es troba a Àsia: el Japó.

## Referències

* ↑ uBio (anglès)
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
# Puccini for Beginners

Puccini for Beginners és una pel·lícula de comèdia romàntica estatunidenca de 2006 escrita i dirigida per Maria Maggenti i protagonitzada per Elizabeth Reaser, Gretchen Mol, i Justin Kirk. La pel·lícula va debutar al Festival de Cinema de Sundance de 2006, i es va estrenar en DVD als Estats Units el 3 de juliol de 2007.

## Trama

La història comença amb la Samantha (Julianne Nicholson) que trenca amb Allegra (Elizabeth Reaser), una autora lesbiana que ha tingut problemes de relació en el passat. Allegra coneix un home anomenat Philip (Justin Kirk) en una festa, amb qui sent una connexió. L'endemà coneix la Grace (Gretchen Mol), l'exnòvia d'en Philip, tot i que Allegra no ho sap. Allegra i Philip comencen a veure's, i Philip deixa la Grace definitivament. L'Allegra veu la Grace fora d'una sala de cinema i la Grace plora perquè el seu xicot la deixa. L'Allegra té una cita amb Philip, però se'n va després que els pensaments en la seva ment li diguin que està malament estar amb un noi.
Allegra va i torna a citar-se amb Philip i Grace. Després de diverses cites més, la Grace ensenya a Allegra una foto del seu exnòvio, i s'assabenta que Philip i Grace estaven junts. Philip i Grace surten a sopar, on es revelen que estan veient algú més. Mentrestant, Allegra atén una festa, que resulta ser la festa de compromís de Samantha. Philip i Grace es presenten a la festa, i tots dos descobreixen que han estat veient la mateixa dona. Al final, Allegra ha tornat amb la Samantha i no torna a veure en Philip i en Grace.

## Repartiment

* Elizabeth Reaser com Allegra
* Gretchen Mol com a Grace
* Justin Kirk com a Philip
* Julianne Nicholson com a Samantha
* Jennifer Dundas com a Molly
* Tina Benko com a Nell
* Kate Simses com a Vivian
* Brian Letscher com a Jeff
* Will Bozarth com a Jimmy
* Ken Barnett com a Scott

## Nominacions i premis

Fou nominada al premi del jurat al Festival de Cinema de Sundance de 2006 El mateix any va guanyar el Premi Diversitat al Festival Internacional de Cinema Gai i Lèsbic de Barcelona.

## Referències

* ↑ ‘Puccini’ offers a contemporary view of sexes, parkrecord.com, 18 de gener de 2006
* ↑ Crítica de "Puccini for Beginners" a The Denver Post, 28 de març de 2007
* ↑ PARK CITY ’06: Maria Maggenti: “It took seven years to make ‘Puccini for Beginners’…my biggest cha, Indiewire, 28 de gener de 2006
* ↑ El Festival de Cine Gay y Lésbico de Barcelona premia obras sobre nuevos tipos de família, Faro de Vigo, 3 de novembre de 2007
# Sarn Helen

Sarn Helen és una calçada romana de 260 km, construïda a la província romana de Britànnia a Gal·les que connecta Gal·les del Nord amb Carmarthen, al sud-oest del país. Podria correspondre, en part, o íntegrament, a la Via Occidentalis, que recorria el país sencer de nord a sud.
Entre els possibles orígens del nom de la calçada (sarn és calçada en gal·lès), es pensa que podria provenir d'Elena de Caernarfon, una santa d'origen cèltic del segle IV que va ser esposa de l'emperador de la pars occidentalis (Britànnia i Gàl·lia) de l'Imperi Romà, Magne Màxim, nascut a la província romana de Gal·lècia, i qui, segons la llegenda, havia demanat al seu futur marit la construcció de tres castra a Segontium (Caernarfon), Caerleon i Carmarthen amb calçades connectant-les.
Un altre possible origen del nom podria ser Sarn Lleon o sarn i Lleng, el terme en gaèlic per referir a la «calçada de la legió».

## Referències

* ↑ Ubicació exacta.
* 1 2 Lewis, Samuel (en anglès). A Topographical Dictionary of Wales. Lewis and Company, 1833. En Google Books. Consultat el 8 de maig de 2016
* ↑ Cathrall, William i Andrew Crombie Ramsay (en anglès). A guide through North Wales..., pág. 307. En Google Books. Consultat el 8 de maig de 2016.
* ↑ Maud, Ralph (en anglès). Guide to Welsh Wales, pág. 39. Y Lolfa, 1994. En Google Books. Consultat el 8 de maig de 2016.
* ↑ Davies, Andrew y David Whittaker (en anglès). 'Walking on the Brecon Beacons, pág. 137. Cicerone Press Limited, 2010. En Google Books. Consultat el 8 de maig de 2016.
* ↑ The Roman Itinera connected with the Principality of Wales (en anglès). pág. 118. Journal of the British Archaeological Association, Volumen 24. British Archaeological Association, 1868. En Google Books. Consultat el 8 de maig de 2016

## Enllaços externs

* www.geograph.co.uk : fotos de Sarn Helen
* pàgina sobre Sarn Helen a Long Distance Walkers Association site
# Ursus americanus eremicus

Ursus americanus eremicus és una subespècie de l'os negre americà (Ursus americanus). Es troba a les muntanyes del nord-est de Mèxic (Sonora, Nuevo León, Coahuila de Zaragoza, Chihuahua i, possiblement també, Durango) i certes àrees de Texas. Abans també s'estenia per Zacatecas, Jalisco, Nayarit i Tamaulipas.

## Referències

* ↑ Mammal Species of the World (anglès)
* ↑ WildLifeInformation.org Arxivat 2011-07-23 a Wayback Machine. (anglès)
* ↑ WWF Mexico Arxivat 2010-03-27 a Wayback Machine. (castellà)
* ↑ FloridaNature.org (anglès)
* ↑ Leopold, A.S., 1959. Fauna Silvestre de México. Pax México. Segona edició. Mèxic.
* ↑ Secretaría de Medio Ambiente, Recursos Naturales y Pesca (SEMARNAP). 1999. Programa de Recuperación de Especies Prioritarias (PREP), Proyecto para la conservación y manejo del oso negro (Ursus americanus) en México. Primera edició. Mèxic.

## Bibliografia

* Treadwell, B.D., 1979. A Provisional Framework for Defining Black Bear Habitat. Game and Fish Department. Els Estats Units d'Amèrica.

## Enllaços externs

* uBio (anglès)
* Capacidad de carga para oso negro "Ursus americanus eremicus" de los ecosistemas de las serranías del Carmen, Coahuila, México (castellà)
* Universidad Nacional Autónoma de México (castellà)
# Sport Club Santos Dumont

L'Sport Club Santos Dumont fou un club de futbol brasiler de la ciutat de Salvador a l'estat de Bahia.

## Història

El club va néixer el 3 de maig de 1904, essent batejat en honor el pioner de l'aviació al Brasil, Alberto Santos-Dumont. Guanyà un cop el campionat baiano l'any 1910. Desaparegué l'any 1913.

## Palmarès

* Campionat baiano:
** 1910

## Estadi

L'Sport Club Santos Dumont disputava els seus partits com a local a l'Estadi Campo da Pólvora, amb una capacitat per a 2.000 espectadors.

## Referències

* 1 2 3 Rodolfo Rodrigues. Escudos dos Times do Mundo Inteiro. Panda Books, 2009, p. 97.
* ↑ Placar Guia 2011, 1350-C, 01-01-2011, pàg. 72.
* ↑ «Bahia State League - List of Champions». RSSSF, 13-04-2014. [Consulta: 1r juliol 2014].
# Phase-Change Dual

Phase-Change Dual (PD) és un dispositiu d'emmagatzematge òptic introduït per Panasonic el 1995. Vé tancat dins d'un CADDY i entre les seves principals característiques, hi ha la capacitat de sobreescriptura, amb accés aleatori.
La primera característica important del PD és el seu sectoritzat físic (gravat de fàbrica). A part d'això, la segona característica és que fa servir una capa de canvi de fase que pot ser sobreescrita mitjançant una simple passada del capçal de lectura/escriptura. Aquesta tecnologia es va adaptar més tard als CD-RW, DVD-RW, DVD+RW, (traient-li el sectoritzat físic).
Un PD té una capacitat una mica menor a la d'un CD-ROM, aproximadament 650 MB, ve de fàbrica "hard-formatted" (sectors físics), pot ser sobreescrit unes 500.000 vegades i està "encapsulat" en un cartutx protector.
És obvi que aquests discos mai van tenir una gran acceptació comercial. Però la seva tècnica d'escriptura/esborrat va passar al CD-RW, (encara que sense sectors físics) i el DVD-RAM és clarament un PD d'alta capacitat.
Els discs PD poden ser llegits, a més de per les unitats PD, per la primera generació d'unitats de lectura Panasonic DVD-RAM i gravadores Multi CD-R, mentre que una unitat PD pot llegir, a més dels discs PD, els CD-ROM i els CD estàndard.

## Referències

* Disc òptic
* CD-R
* CD-RW
* CD-ROM
* ISO 9660
# Life (desambiguació)

«Life» té aquests significats:
* Life, setmanari estatunidenc
* Life F1, constructor de cotxes de competició italià que va arribar a disputar curses a la Fórmula 1
* Life (pel·lícula de 2015), pel·lícula de drama biogràfica de 2015 dirigida per Anton Corbijn i escrita per Luke Davies
* Life (pel·lícula de 2017), pel·lícula del 2017 de terror i ciència-ficció americana dirigida per Daniel Espinosa, escrita per Rhett Reese i Paul Wernick, i protagonitzada per Jake Gyllenhaal, Rebecca Ferguson i Ryan Reynolds
* Honda Life, conjunt de models d'automòbils lleugers o kei cars produïts pel fabricant d'automòbils japonés entre els anys 1971 a 1974 i 1997 a 2014
* Honda Life Pickup, model d'automòbil lleuger o kei car produït pel fabricant d'automòbils japonés Honda entre els anys 1973 i 1974
# Mercat d'Abastaments (Girona)

El Mercat d'Abastaments és una obra del municipi de Girona inclosa en l'Inventari del Patrimoni Arquitectònic de Catalunya.
L'edifici respon a la necessitat de centralitzar tota l'oferta de mercaderies alimentàries en un mateix espai. Presenta planta baixa rectangular, amb austeres façanes i quatre entrades, una a cadascun dels costats. Constitueix un dels pocs exemples a Girona de construcció oficial realitzada amb un llenguatge plenament avantguardista, si bé la seva execució, en plena postguerra, va ser mediatitzada per la intervenció de l'arquitecte municipal Gordillo Nieto, qui va emmascarar l'obra amb l'afegit d'elements decoratius de tipus heràldic. L'interior està distribuït en diferents carrers que acullen les parades dels comerciants. Finestres i obertures presenten formes que recorden l'arquitectura racionalista.

## Referències

* ↑ «Mercat d'Abastaments». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 28 febrer 2015].
# Rabat (desambiguació)

«Rabat» té aquests significats:
* Toponímia:
** Rabat (ciutat del Marroc), capital del Regne del Marroc a la costa atlàntica
** Rabat (Malta), ciutat de Malta al centre de l'illa, al costat de Mdina
** Rabat-les-Trois-Seigneurs, municipi francès a departament de l'Arieja (regió d'Occitània)
** Rabat-Salé-Zemmour-Zaer, antiga regió administrativa del Marroc
** Rabat-Salé-Kenitra, regió administrativa del Marroc després de la reforma de 2015
** Arquebisbat de Rabat, seu metropolitana de l'Església catòlica immediatament subjecta a la Santa Seu
** Prefectura de Rabat, província del Marroc
** Puig Rabat, muntanya al municipi d'Òdena (l'Anoia)
** Senyoria de Rabat, jurisdicció feudal centrada a Ravat
* Miscel·lània:
** Rabat Ajax Football Club, club maltès de futbol de la ciutat de Rabat
** Aeroport de Rabat–Salé, aeroport d'ús civil i militara la ciutat de Salé, a 8 kilòmetres al nord-est de Rabat, la capital de Marroc (regió de Rabat-Salé-Kenitra)
** Esteve Rabat i Bergada o Tito Rabat (Barcelona, 1989), pilot català de motociclisme
** Fath Union Sport de Rabat o FUS de Rabat, club
** Torneig de Rabat, competició tennística professional que es disputa sobre terra batuda a Rabat, Marroc
# Serafín Ríos Mingarro

Serafín Ríos Mingarro (Borriana, 1939 - València, 30 de març de 1997) va ser un polític valencià militant d'Unió Democràtica del País Valencià i posteriorment d'Unió de Centre Democràtic.

## Biografia

Ríos Mingarro nasqué a Borriana, l'any 1938. De fortes conviccions catòliques i d'orientació democristiana, el 1971 va fundar la Universitat CEU San Pablo a València. Va participar des del principi a la Junta Democràtica del País Valencià mentres militava a UDPV. La mateixa junta, encapçalada per Manuel Broseta va decidir que Ríos Mingarro participara en les eleccions municipals de València de 1976, les darreres del franquisme, per disputar-li el càrrec d'alcalde a Miquel Ramon Izquierdo, contra el qual pergué. A les eleccions generals espanyoles de 1977 va anar segon a la llista d'UDPV i l'Equip de la Democràcia Cristiana amb la Federació de la Democràcia Cristiana (UDPV-EDC-FDC). Després de la desfeta electoral dels democristians i la posterior dissolució d'UDPV, va ingressar a l'UCD on l'any 1978 va ser nomenat secretari general tècnic de la presidència i l'any 1979 va ser nomenat secretari d'estat per a les administracions públiques, carrec que deixà el mateix any, retirant-se de la política activa. Fins a la seua mort va formar part del patronat nacional de la universitat CEU San Pablo.
El 30 de març de 1997, amb 58 anys, Ríos Mingarro va faltar per un atac cardíac. L'endemà va ser enterrat a la seua localitat natal, Borriana.

## Referències

* ↑ «1997 Defunciones». Las Provincias.
* ↑ Oteras Novas, José Manuel. Lo que yo viví: Memorias políticas y reflexiones (en castellà). Alba Editorial, 2015. ISBN 978-84-87657-82-5.
* ↑ Albiñana, Josep Lluís «El ball dels innocents» (en castellà). Levante-EMV, 03-03-2013.
* ↑ Efe «Serafín Ríos Mingarro, ex secretario de Estado con UCD» (en castellà). El País, 31-03-1997. ISSN: 1134-6582.
# Vil·la Florentina

La Vil·la Florentina és una obra del municipi de Sitges (Garraf) inclosa en l'Inventari del Patrimoni Arquitectònic de Catalunya.

## Descripció

Edifici aïllat envoltat per un jardí, situat al Passeig Marítim i fa cantonada amb el carrer J.Llovera. És de planta irregular i amb diversos nivells d'alçària. Es troba aixecat respecte al nivell del carrer i s'hi accedeix a través de cinc esglaons. Les obertures són allindanades en general excepte la port d'accés i dues finestres de la planta baixa que són d'arc de mig punt. Les cobertes són de teula àrab amb peces ceràmiques i en general són a quatre vessants i amb ràfecs molt sobresortints sostinguts per mènsules de fusta. És un element remarcable el plafó ornamental de ceràmica, amb relleus figuratius que hi ha a una de les façanes laterals

## Història

D'acord amb la documentació conservada a l'Arxiu Històric municipal de Sitges, amb data de maig del 1919 el propietari, Francesc Armengol va efectuar una sol·licitud d'obres per a la construcció d'un hotel particular. Els plànols, datats el 8-5-1919 porten la signatura d'un arquitecte el nom del qual resulta il·legible. L'Ajuntament va donar l'aprovació el dia 14 del mateix mes. Aquesta casa forma part del conjunt de Terramar, ciutat-jardí començada el 1919 segons projecte de l'arquitecte Josep Maria Martino i com a resultat de la iniciativa del financer Francesc Armengol.

## Referències

* 1 2 3 «Vil·la Florentina». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 29 agost 2014].
# Simo Puupponen

Aapeli, Simo Puupponen; (23 d'octubre de 1915 Kuopio – 11 d'octubre de 1967 Hèlsinki), va ser un escriptor i periodista finlandès. La seva activitat creativa sota el pseudònim d'Aapeli és de moltes parts: des de breus històries sarcàstiques fins a novel·les històriques, des de novel·les filosòfiques a llibres infantils. Va treballar en els diaris Pohjois-Savo i Savon Sanomat.
Fins i tot durant la seva vida, l'obra de Puupponen era coneguda a Finlàndia, va rebre prestigiosos premis literaris, inclòs el Premi Eino Leino i el premi literari estatal (tots dos el 1959). Es va projectar una part de la seva obra i l'adaptació cinematogràfica finlandesa de "Pikku Pietarin piha" de 1961 amb veu en off va ser llegida per l'autor del llibre.

## Obres

Novel·les
* Siunattu hulluus (1948)
* Meidän Herramme muurahaisia: Kavalkadi pienestä kaupungista (1954)
* Koko kaupungin Vinski (1954)
* Vinski ja Vinsentti (1956)
* Pikku Pietarin piha (1958)
* Alvari kananvahti (1961)
* Pekko, runoilijan poika (1965)
Novel·les, contes
* Mörkki monologi (1946)
* Onnen pipanoita: Eli viisikymmentä juttua elämän aurinkoiselta puolelta (1947)
* Pajupilli: Pakinoita (1950)
* Mutahäntä ja muita (1953)
* Sipuleita: Lapsellisia juttuja (1947)
* Onnipussi eli 110 pikkujuttua sieltä täältä (1957)
* Onko koira kotona?: Pakinoita (1960)
* Puuhevonen pakkasessa: Familiäärejä kertomuksia triviaaleista aiheista (1962)
* Timonen ja muita tuttavia (1963)
* Kissa, kissa, kissa: Pakinoita (1967)
* Körkki mörkki (2000)
Altres
* Hermanni Hulukkonen ja puolisonsa Eveliina (1968)
* Aapelin valitut ilot (1972)
* Aapelin valitut pakinat (1979)
* Aapelin lukemattomat (1986)
* Alapertin pitkä sota: Pakinoita sodan ajalta 1941—1944 (1986)
# Phascogale pirata

Phascogale pirata és una espècie de dasiüromorf de la família dels dasiúrids. És endèmic d'Austràlia (Territori del Nord, Queensland i Austràlia Occidental). Es tracta d'un animal nocturn, arborícola i solitari. El seu hàbitat natural són els boscos. Està amenaçat pels incendis forestals, la desforestació i, possiblement, espècies introduïdes. El seu nom específic, pirata, significa ‘pirata’ en llatí.

## Referències

* ↑ Woinarski, J.; Rhind, S.; Oakwood, M. Phascogale pirata. UICN 2008. Llista Vermella d'espècies amenaçades de la UICN, edició 2008, consultada el 15 febrer 2018.
* ↑ Entrada «Phascogale» d'Animalia (en anglès).
Espècies vivents de dasiüromorfs :
Regne Animalia · Embrancament Chordata · Classe Mammalia · Infraclasse Metatheria :
Família Dasyuridae, subfamília Dasyurinae :
Família Dasyuridae, subfamília Sminthopsinae :
Família Myrmecobiidae :